# Achraf Hakimi

Achraf Hakimi
أشرف حكيمي|  |
| Lični podaci |
| Puno ime | Achraf Hakimi Mouh |
| Datum rođenja | 4. studenog 1998. |
| Mjesto rođenja |  Madrid, Španjolska |
| Državljanstvo |  marokansko  španjolsko |
| Visina | 1.81 m |
| Pozicija | desni bek |
| Informacija o klubu |
| Trenutni klub |  Paris Saint-Germain |
| Broj na dresu | 2 |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2016 – 2017 |  Real Madrid Castilla | 28 (1) |
| 2017 – 2020 |  Real Madrid | 9 (2) |
| 2018 – 2020 | →  Borussia Dortmund | 54 (7) |
| 2020 – 2021 |  Inter Milan | 37 (7) |
| 2021 – |  Paris Saint-Germain | 46 (7) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2016 – |  Maroko | 58 (8) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 6.12.2022.  |

**Achraf Hakimi Mouh** (arapski: أشرف حكيمي; Madrid, 4. studenog 1998.), marokanski nogometaš koji igra na poziciji desnog beka.

## Klupska karijera

### Rana karijera

Kao osmogodišnjak prešao je 2006. iz madridskog kluba Colonia Ofigevi u Real Madrid.

### Real Madrid

Hakimi nakon osvajanja UEFA Lige prvaka 2017./18. s Real Madridom
Hakimi je za Real Madrid debitirao 2016. u prvom susretu prijateljskog turnira International Champions Cup u kojem je Real Madrid izgubio 3:1 od Paris Saint-Germaina.

Za Real Madrid Castillu, Realovu drugu momčad, debitirao je 20. kolovoza 2016. u ligaškoj utakmici protiv druge momčadi Real Sociedada koja je poražena 3:2. Svoj prvi pogodak za Real Madrid Castillu postigao je 25. rujna 2016. u ligaškoj utakmici protiv Fuenlabrade koja je završila 1:1.

Dana 19. kolovoza 2017. Hakimi je promoviran u Realovu prvu momčad kako bi bio zamjena Daniju Carvajalu i Nachu. Za prvu momčad Reala debitirao je 1. listopada u utakmici La Lige u kojoj je Real dobio Espanyol 2:0. Svoj prvi ligaški pogodak postigao je 9. prosinca 2017. protiv Seville koja je poražena s visokih 5:0. Dvaput je nastupao u UEFA Ligi prvaka 2017./18. koju je osvojio s Realom. Time je postao prvi Marokanac koji je osvojio UEFA Ligu prvaka.

### Borussia Dortmund

Dana 11. srpnja 2018. Real je poslao Hakimija na dvogodišnju posudbu u Borussiju Dortmund. Svoj prvi klupski pogodak postigao je u utakmici Bundeslige protiv 1. FC Nürnberga koja je završila 7:0. Dana 24. listopada 2018. Hakimi je ostvario svoj klupski debi u UEFA Ligi prvaka te je pritom tri puta asistirao protiv Atlético Madrida koji je poražen 4:0. S Borussijom je osvojio DFL-Supercup 2019. Svoja prva dva gola u UEFA Ligi prvaka postigao je 2. listopada 2019. kada je postigao jedina dva gola na utakmici grupne faze UEFA Lige prvaka 2019./20. protiv Slavije Prag. U istom natjecanju postigao je dva pogotka 5. studenog 2019. u utakmici protiv Inter Milana kojeg je Borussia Dortmund dobila 3:2.

### Inter Milan

Dana 2. srpnja 2020. Hakimi je potpisao petogodišnji ugovor s Inter Milanom za navodnih 40 milijuna eura. Za Inter Milan debitirao je te pritom asistirao 26. rujna kada je Inter Milan u utakmici Serie A pobijedio Fiorentinu 4:3. Četiri dana kasnije postigao je pogodak u svom idućem ligaškom nastupu za klub i to protiv Beneventa koji je poražen 5:2. S Interom je u sezoni 2020./21. osvojio talijansko prvenstvo.

### Paris Saint-Germain

Hakimi je 6. srpnja 2021. potpisao petogodišnji ugovor s Paris Saint-Germainom. Paris Saint-Germain platio je Inter Milanu 60 milijuna eura, iznos koji preko bonusa može narasti na 71 milijuna eura. Svoj ligaški debi i prvi ligaški pogodak Hakimi je ostvario 7. kolovoza 2021. protiv Troyesa koji je poražen 1:2. Dana 22. rujna 2021. Hakimi je postigao dva gola u ligaškoj utakmici protiv Metza koja je završila 2:1.

## Reprezentativna karijera

Za Maroko je debitirao 11. listopada 2016. u prijateljskoj utakmici protiv Kanade koja je poražena 4:0. Svoj prvi gol za reprezentaciju Hakimi je postigao 1. rujna 2017. protiv Malija koji je poražen 6:0.

Bio je član marokanske reprezentacije na Svjetskom prvenstvu 2018. održanom u Rusiji. Dana 10. studenog 2022. uvršten je u marokansku momčad za Svjetsko prvenstvo 2022.

## Priznanja

### Individualna

* Afrički mladi igrač godine prema CAF-u: 2018., 2019.
* Mladi igrač mjeseca Bundeslige: rujan 2018., studeni 2018., prosinac 2019.
* Član momčadi godine Bundeslige: 2019./20.
* Afrički nogometaš godine prema Lion d'Oru: 2019.
* Član idealne momčadi UEFA Lige prvaka do 24 godine: 2019.
* Nagrada Globe Soccer Awards za najboljeg mladog arapskog nogometaša godine: 2019.
* Član afričke momčadi godine prema Goalu: 2018., 2019.
* Član afričke momčadi godine prema France Footballu: 2018., 2019., 2020., 2021.
* Član momčadi godine prema CAF-u: 2019.
* Član momčadi godine prema ESM-u: 2020./21.
* Član IFFHS-ove najbolje momčadi Maroka u povijesti
* Član afričke momčadi godine prema IFFHS-u: 2020., 2021.
* Član momčadi svijeta prema IFFHS-u: 2021.
* Član najbolje momčadi natjecanja Afričkog kupa nacija: 2021.
* Član momčadi godine Serie A: 2020./21.
* Najbolji marokanski igrač koji igra u inozemstvu: 2020./21., 2021./22.

### Klupska

**Real Madrid Castilla Copa del Rey Juvenil: 2017.

**Real Madrid Supercopa de España: 2017.
* UEFA Liga prvaka: 2017./18.
* UEFA Superkup: 2017.
* FIFA Svjetsko klupsko prvenstvo: 2017.

**Borussia Dortmund DFL-Supercup: 2019.

**Inter Milan Serie A: 2020./21.

**Paris Saint-Germain Ligue 1: 2021./22.
* Trophée des Champions: 2022.

## Izvori

## Vanjske veze

* Profil, Paris Saint-Germain